Αντώνης Παπαδόπουλος (σκηνοθέτης)

Ο Αντώνης Παπαδόπουλος (1956 -2020) ήταν Έλληνας σκηνοθέτης και θεατρικός συγγραφέας.

Βιογραφία 
Γεννήθηκε στον  Αθήνα, το 1956 και ζούσε στη Νίκαια. Σπούδασε στη Ρώμη θεατρική σκηνοθεσία και συγγραφή σεναρίου καθώς και φωτογραφία στο studio Il Contrasto. Το 1975 σε ηλικία 16 ετών, κυκλοφόρησε η ποιητική του συλλογή "Χρυσαναλαμπές". 
Το πρώτο του θεατρικό έργο το "Σαν μέσα από ένα παράθυρο", ανέβηκε με τον θίασό του Teatro in corsa, στη Ρώμη, τον Μάιο του 1984 στο Teatro Piccolo di Trastevere που ανήκε τότε στην Aishe Nana.
Το 1985 πάντα στη Ρώμη, ανεβάζει τη "Φαίδρα" του Γιάννη Ρίτσου (5 Ιουνίου) παράσταση που παρακολούθησε ο ποιητής.

Το 1990 δημιουργεί μαζί με τον Λουλούδη Χατζή τον θίασο Ιωνικό Θέατρο, που είναι και ο παλαιότερος θίασος στην ευρύτερη περιοχή του Πειραιά.

Εκτός του Ιωνικού Θεάτρου έχει δημιουργήσει τη Θεατρική Ομάδα Μικρασιατών Θήβας, τη Θεατρική Ομάδα Μελίου Μεγάρων τη Θεατρική Ομάδα Έφεσος (ενηλίκων) καθώς και την Παιδική Θεατρική Ομάδα Έφεσος.

Σκηνοθέτησε, επίσης, στην Θεατρική Ομάδα ΚΑΠΗ Δήμου Κορυδαλλού. η οποία μετά την αποδέσμευσή της από τον Δήμο, ονομάζεται Θεατρική Ομάδα "Doxie Girls" και συνεχίζει να προσφέρει υπηρεσίες στους ανθρώπους της 3ης ηλικίας.

Από το 2017 ήταν ο ιδρυτής και σκηνοθετής της Θεατρικής Ομάδας Σϊπυλον της Ένωσης Μαγνησίας Μ. Ασίας

Ιδρυτικό Μέλος του Ομίλου για την UNESCO N. Πειραιά και Νήσων, καθώς και ιδρυτικό μέλος της Ελληνικής Ομοσπονδίας για την UNESCO. (Ταμίας και Αντιπρόεδρος 2000-2004)

Πρόεδρος του Ομίλου για την UNESCO Ιστορίας Τέχνης και Θεάτρου, και δημιουργός του ελεύθερου σε πρόσβαση ιστότοπου www.unescohat.wordpress.com/ με τον οποίο ανέβασε ολοκληρωμένο για πρώτη φορά στο ελληνικό διαδίκτυο τον κατάλογο των Μνημείων της Παγκόσμιας και της Άυλης Κληρονομιάς.

Βιβλία 
 " Παρανόηση". Ποιητική συλλογή (1984)
 "Η Έξοδος"- θεατρικό- (1993)
 "Μικρασιατική Τριλογία.  -θεατρικό- Εκδόσεις Γκοβόστης (2002)
 "Σαν μέσα από ένα παράθυρο" -θεατρικό- Εκδόσεις Λεξίτυπον (2003)
 "Η ησυχία κατοικεί στο σπίτι της Αλίκης" - θεατρικό- Εκδόσεις Λεξίτυπον (2005)
 "9 μονόπρακτα +1" -θεατρικό- Εκδόσεις Λεξίτυπον (2005)
 "Το Κακό και άλλες ιστορίες της νύχτας" - Βραβευμένα διηγήματα- Εκδόσεις Modern Times (2006)
 "Μας χωρίζει μια θάλασσα" -θεατρικό- Εκδόσεις Λεξίτυπον (2009)
 "No way out"- θεατρικά μονόπρακτα- Εκδόσεις Λεξίτυπον (2011)
 "Το δίχτυ στο ποτάμι" -Μικρασιατικό μυθιστόρημα. Εκδόσεις Λεξίτυπον (2011)
 "Μας χωρίζει μια θάλασσα" κινηματογραφικό σενάριο -Εκδόσεις Λεξίτυπον (2012)
 "1923" - Θεατρικά έργα για τη Μικρασία -Εκδόσεις Λεξίτυπον (2013)
 "Η Οντισιόν" -Θεατρικό -  Εκδόσεις Λεξίτυπον (2015)
 "5 πρόσωπα κι 1 καναπές" -θεατρικά μονόπρακτα- Εκδόσεις Λεξίτυπον (2015)
"Blog Death" Μυθιστόρημα (2016) Εκδόσεις Λεξίτυπον

Επίσης έχει επιμεληθεί τις εκδόσεις "Μελί το ελληνοχώρι" και "Η Χ.Α.Ν στη Νίκαια και οι μικρασιατικοί Φορείς της πόλης".
Το βραβευμένο μονόπρακτό του "Ο λύκος και η κοκκινοσκουφίτσα που αγαπούσαν τη βροχή" κυκλοφορεί σε συλλογή με τίτλο "Βραβευμένα μονόπρακτα 2014" από τις Εκδόσεις Όστρια.

Θεατρικά έργα που έχει παρουσιάσει
(του ίδιου) : Σαν μέσα από ένα παράθυρο, Η ησυχία κατοικεί στο σπίτι της Αλίκης, Διακοπές τον Αύγουστο, Η 'Εξοδος, Η νύφη (Μαρίτσα η πρόσφυγγα), Οντισιόν, Μας χωρίζει μια θάλασσα, Η ταράτσα, Ουρανοξύστης,

Η παρεξήγηση (του Α. Καμύ), Λεωφορείο ο Πόθος (του Τ. Ουϊλιαμς), Φον Δημητράκης (του Δ. Ψαθά), Σουριάδα (έργα του Γ. Σουρή), Αγνοδίκη (της Μάουρα Ντελ Σέρα), Ο κύριος Σλόαν (του Τζο Όρτον), Γελώντας άγρια (του Κ. Ντουράνγκ), Η βεγγέρα (του Η. Καπετανάκη), Η Μήδεια (του Μποστ), Φαύστα (του Μποστ), Φαλακρή τραγουδίστρια (του Ιονέσκο),Η αυλή των θαυμάτων (του Ι. Καμπανέλλη), Οι φασουλήδες του Κατσιπόρα (του Λόρκα), Τα μάγια της πεταλούδας (του Λόρκα), "Ο καστανάς" (του ίδιου), "Οι έρωτες του Δον Περλιμπλίν και της Μπελίσα" (του Λόρκα)

Μονόπρακτα

(του ίδιου) : Σιπυλίνα, Βασίλισσα, Ανοιξιάτικο απόγευμα, Ο λύκος και η κοκκινοσκουφίτσα που αγαπούσαν τη βροχή,  Η συνάντηση της Κασσάνδρας με τη Σμύρνα, Κυρία Βερονίκη, Σούρουπο παντού, Στον ψυχολόγο, Στο κατάστημα επίπλων,  No way out, Τι ώρα είναι;, Στον Τραπεζίτη, Στο σκάϊπ, Με σένα χαλαρώνω, Ένας άγγελος, Α147, Η επίθεση, Γίναμε πολλοί, Όλα καλά.

Φαίδρα (του Γ. Ρίτσου), Ελένη (του Γ. Ρίτσου), Το φάντασμα της Μασσαλίας (του Ζ. Κοκτώ), Την έχασα (του Ζ. Κοκτώ), Περιφέρεια (του Γ. Σουρή), Αναπαραδιάρης (του Γ. Σουρή), Η επιδημία (του Γ. Σουρή), Δεν έχει τα προσόντα (του Γ. Σουρή), Άλλα αντ' άλλων (του Γ. Σουρή), Αποχρώσεις (της Α.  Γκέστενμπεργκ), Ο ψεύτης (του Κοκτώ), Η Εβραία (του Μπρεχτ), Εξεύρεση εργασίας (του Μπρεχτ), Η πιο δυνατή (του Α. Στρίντμπεργκ), Dramaticule (του Σ. Μπέκετ), Η επέτειος (του Αναγνώστου), Φυτά εσωτερικού χώρου (Ασλανίδου-Κονδύλη), Τα παπούτσια (Κ. Μητροπούλου), Το χαλί μπουχάρα (του Κ. Μουρσελά), Η απαρηγόρητη χήρα (του Κ. Μουρσελά)

Πολυθεάματα για τη Μικρασία 
 Η Έξοδος (το πρώτο ελληνικό πολυθέαμα για τη Μικρασία και την ιστορία της-1992)
 1923,  
 Θυμάμαι το Μελί, 
 Ο κύκλος του Χρόνου

Επίσης έχει δημιουργήσει πλήθος λογοτεχνικών βραδιών, και άλλων αφιερωμάτων (για τον Καβάφη, τη Μητέρα στην Ελληνική Τέχνη, τους Ινδιάνους και τους λαούς της Κεντρικής Αμερικής κλπ)

Έχει επίσης διοργανώσει τις φωτογραφικές εκθέσεις : Walkin, Μαύρο σαν κόκκινο, στο βάθος φως και το "Σενάρια γραβάτας" με μια σειρά από 60 πρωτότυπες φωτογραφικές γραβάτες και κολάζ.

VIDEO ART
 Ο γέρος με τον πατσά (μεταφορά σε βίντεο με την παιδική θεατρική Ομάδα Μελίου Μεγάρων, μικρασιατικού παραμυθιού)
 Ο άνθρωπος που κέρδισε τη ζωή (ντοκιμαντέρ για τη ζωή του δημοσιογράφου Κ. Βλουτή)
 Ο Ναύσταθμος Σαλαμίνας και η Ιστορία του (ντοκιμαντέρ)
 Έλληνες Ποιητές του 20ου αιώνα
 Το μαγικό πιθάρι (interactive παραμύθι για την ιστορία των αρχαίων Μεγάρων)
 Το Καβείριο της Θήβας (ντοκιμαντέρ που ακόμη δεν έχει προβληθεί)
 Μελί το ελληνοχώρι (Ντοκιμαντέρ)
 Μας χωρίζει μια θάλασσα (ταινία μεγάλου μήκους για τη Μικρασία)

Παραπομπές

Έλληνες σκηνοθέτες
Έλληνες θεατρικοί συγγραφείς